Marchtrenk
Marchtrenk (čita se Marhtrenk) je grad na sjeveru Austrije od 12,737 stanovnika, koji administrativno podpada pod Okrug Wels-Land.

Geografske karakteristike

Marchtrenk leži u centru Gornje Austrije, u kotlini rijeke Traun između Welsa i Trauna.

Marchtrenk je udaljen svega 7 km sjeveroistočno od Welsa, pa je danas njegovo predgrađe.

Historija

Marchtrenk je izrastao duž vrlo prometnog puta,prvi put je dokumentran 1205.
Mjesto je 1985 dobilo status trgovišta, a status grada 2000.

Znamenitosti

Najveća znamenitost grada je gotička parohijska crkva, koja je potpuno obnovljena 1881.

Privreda

Marchtrenk je 1991. imao 3,890 zaposlenih, koji su radili u industriji i trgovini. U gradu se proizvode transformatori i sistemi za grijanje, plastika, vunene tkanine, papir i karton, stočna hrana, montažni betonski elementi i liju kalupi od metala.

Pored grada leži hidroelektrana podignuta 1980. snage 42.8 megavata

Izvori

Vanjske veze 

 Službene stranice Marchtrenka 
Gradovi i naselja Gornje Austrije
Gradovi u Austriji